25.5.2007 Jurnalul Oficial al Uniunii Europene L 134/1 (Acte adoptate în temeiul Tratatelor CE/Euratom a căror publicare nu este obligatorie) DECIZII CONSILIU DECIZIA CONSILIULUI ŞI A REPREZENTANȚILOR GUVERNELOR STATELOR MEMBRE ALE UNIUNII EUROPENE, REUNIȚI IN CADRUL CONSILIULUI, din 25 aprilie 2007 privind semnarea şi aplicarea provizorie a Acordului privind transportul aerian dintre Comunitatea Europeană şi statele membre ale acesteia, pe de o parte, şi Statele Unite ale Americii, pe de altă parte (2007/339/CE) CONSILIUL UNIUNII EUROPENE ŞI REPREZENTANȚII GUVERNELOR STATELOR MEMBRE, REUNIȚI ÎN CADRUL CONSILIULUI UNIUNII EUROPENE, având în vedere Tratatul de instituire a Comunității Europene, în special articolul 80 alineatul (2), coroborat cu articolul 300 ali- neatul (2) primul paragraf prima teză, având în vedere propunerea Comisiei, întrucât: (1) Comisia a negociat cu Statele Unite ale Americii, în numele Comunității şi al statelor membre, un acord privind trans- portul aerian (denumit în continuare „acordul”), în confor- mitate cu Decizia Consiliului de autorizare a Comisiei să deschidă negocieri. (2) Acordul a fost parafat la data de 2 martie 2007. (3) Acordul negociat de Comisie ar trebui semnat şi aplicat provizoriu de către Comunitate şi statele membre, sub rezerva eventualei sale încheieri la o dată ulterioară. (4) Trebuie să se stabilească norme procedurale pentru adop- tarea deciziei, dacă este cazul, de a întrerupe aplicarea pro- vizorie a acordului şi de a suspenda drepturile în temeiul articolului 21 alineatul (3) din acord. Trebuie, de aseme- nea, să se stabilească norme procedurale referitoare la par- ticiparea Comunității şi a statelor membre în cadrul comitetului mixt instituit în temeiul articolului 18 din acord şi la procedurile de arbitraj prevăzute în articolul 19 din acord, precum şi pentru punerea în aplicare a anumi- tor prevederi din acord, inclusiv a celor privind securita- tea, siguranța, acordarea drepturilor de trafic şi revocarea acestora şi ajutorul guvernamental, DECID: Articolul 1 Semnarea şi aplicarea provizorie (1) Prin prezenta se aprobă, în numele Comunității, semnarea Acordului privind transportul aerian dintre Comunitatea Euro- peană şi statele membre, pe de o parte, şi Statele Unite ale Ame- ricii, pe de altă parte (denumit în continuare „acordul”), sub rezerva unei decizii a Consiliului privind încheierea acordului. Textul acordului se anexează la prezenta decizie. (2)  Prin prezenta, preşedintele Consiliului este autorizat să desemneze persoana/persoanele împuternicită/împuternicite să semneze acordul în numele Comunității, sub rezerva încheierii acestuia.